# data[].attributes.body
Az olvasóklub kialakításának elsődleges célja az, hogy felkutassa azokat a diákokat, akik szívesen olvasnak. Legyen egy hely, ahol meg tudják osztani az olvasói élményeiket, ahol ajánlhatnak egymásnak számukra kedves, elgondolkodtató, lebilincselő olvasmányokat. Továbbá az olvasóklub is havonta közös olvasásra invitálja az érdeklődőket. Egy előre megadott művet kell határidőre elolvasni, amit együtt dolgoznak fel, együtt beszélik át az élményt, közösen vonják le a konklúziót.
Másodlagos célunk, hogy az eddig kevésbé olvasó diákok is kedvet kapjanak az olvasáshoz, hogy az olvasás trendi legyen.

# data[].attributes.body
Az együtt olvasott műveket minden hónapban különböző módszerekkel dolgozzuk fel.
- Kahoot!/Quizizz használatával ellenőrizzük, hogy a tagok közül kinek mennyire sikerült elmélyülni az olvasottakban; kik azok, akiknek több magyarázat szükséges.

- Drámapedagógiai módszerek alkalmazása a feldolgozásban, a megértésben

- Kiscsoportos kibeszélő egy-egy témában, majd közös beszélgetés

- Az olvasókör tagjainak legalább 3 alkalommal egy produktumot kell készíteniük. Például: kettéosztott napló, lapbook, társasjáték, egy epikai mű átírása drámai műfajú alkotássá, képzeletbeli interjú az egyik szereplővel, újságcikk készítése, könyvillusztráció, ajánló videóformában stb.

-

# data[].attributes.body
A projekt az egész tanévre szól. Ha népszerűvé válik, és egy tartós közösség alakul ki, akkor a projektet a következő tanévekben is újra lehet indítani.

# data[].attributes.body
A tanév végére kialakul egy állandó olvasókör, akik aktívan részt vesznek a klub életében.
Nagy siker lenne, ha eddig nem olvasó diákok is csatlakoznának hozzánk, és megkedvelnék az olvasás élményét.
A tanév végén egy bemutatódélutánt rendezünk az egész éves munkákból, illetve a résztvevő diákok megoszthatják élményeiket az érdeklődőkkel.

# data[].attributes.body
szeptember: Grecsó Krisztián: Vera
október: George Orwell: Állatfarm
november: Szabó Magda: Álarcosbál
december: Antoine de Saint-Exupéry: A kis herceg
január: Harper Lee: Ne bántsátok a feketerigót!
február: Szerb Antal: Utas és holdvilág
március: Suzanne Collins: Az éhezők viadala
április: Anne Frank: Anne Frank naplója